**Jyväskylän vanhempainfoorumi ry:n tiedotuskirje, helmikuu 2019**

Jyväskylän vanhempainfoorumi ry (JVF) on Jyväskylän alueen päiväkotien, koulujen ja toisen asteen oppilaitosten vanhempien ja vanhempaintoimijoiden yhteistyöelin. JVF on Suomen Vanhempainliiton kuntakohtainen yhdistys.

**Tervetuloa mukaan toimintaan kaikki vanhemmat – 10. toimintavuosi käynnistyy!**

**Vuoden vanhempaintoimija ja Vuoden vanhempainvälähdys 2018 Jyväskylässä on valittu**

**Janakan päiväkoti-koulun vanhempaintoimikunta JaVa** on valittu Vuoden vanhempaintoimijaksi 2018. JaVa on mm. oivaltanut, että hyvät käytännöt Janakan päiväkoti-koulussa kannattaa laittaa jakoon koko kaupungin vanhemmille. JaVa on hyödyntänyt itsekin muiden koulujen vanhempien tietotaitoa. Vuoden vanhempainvälähdys 2018 puolestaan on syntynyt Kortepohjan koulun vanhempien keskuudessa. **Kortepohjan koulun vanhempaintoiminta** otti toimintaansa mukaan Kortepohjan päiväkodin vanhemmat, koska alueelle on suunnitteilla uusi päiväkoti-koulu ja yhteistyö jo nyt hyödyttää kaikkia alueen vanhempia. KOKONEVASTA (Kortepohjan koulun neuvokkaat vanhemmat) tuli KOVA (Kortepohjan vanhemmat). **Jyväskylän vanhempainfoorumi onnittelee molempia toimijoita ja kaikkia vanhempia.** Yhdessä me vanhemmat olemme enemmän! Lisätiedot [nettisivuiltamme](https://peda.net/jyvaskyla/vanhempainfoorumi/vvvv).

**Vuosikokous ja intialainen kasvisruokakurssi ke 20.2. klo 18-20 monikulttuurikeskus Gloriassa**

Kuluva vuosi 2019 on Jyväskylän vanhempainfoorumin 10. toimintavuosi. Meillä on jo kiire suunnitella tulevaa päätapahtumaa 10-synttäreiden kunniaksi, mutta ilman teitä, eri koulujen vanhemmat, siitä ei tule yhteistä tapahtumaa! Kutsumme kaikista kouluista osallistujaa vuosikokoukseemme ja ideoimaan kuluvaa synttärivuotta intialaisen kasvisruuan äärelle. Lisätiedot [nettisivuiltamme](https://peda.net/jyvaskyla/vanhempainfoorumi/vm) , ennakkoilmoittautumiset 18.2. mennessä: [vanhempainfoorumi.jkl@gmail.com](mailto:vanhempainfoorumi.jkl@gmail.com)

**Jyväskylän vanhempainfoorumin toiminta kehittyy - kutsumme vanhempia mukaan**

Jyväskylän vanhempainfoorumi ry:n toiminta vanhempien ja kasvatusyhteisöjen (päiväkodit, koulut, oppilaitokset) apuna vahvistuu ja kehittyy. Toiminnanjohtaja Tuula Jormakka aloitti 1.1.2019 **ensimmäisenä työntekijänä** vapaaehtoisten vanhempien rinnalla. Uusin opetussuunnitelma (OPS) korostaa vanhempien osallisuutta kouluyhteisön yhtenä tärkeänä hyvinvoinnin osatekijänä. Kouluterveyskyselyn tulokset kertovat, että vanhempien tuki parantaa lasten ja nuorten hyvinvointia. Myös lapset ja nuoret itse toivovat yhteistä aikaa vanhempien kanssa (Pelastakaa Lapset ry:n osallisuuskysely). Meitä vanhempia tarvitaan. Luodaan toimiva verkosto eri koulujen vanhempien kesken ja luodaan yhdessä hyvinvointia meille kaikille! Aluehallintovirasto rahoittaa Vanhemmat mukaan –hankettamme.

**Jyväskylän vanhempainfoorumin toimintaa vuonna 2019**

* **Koulukiertue** - saatte illan, jolloin joku muu keittää kahvit ja tuo pikkupurtavat eli kutsu meidät koulullesi! Kerromme toiminnastamme ja ideoidaan yhdessä tulevaa hyvinvoinnin tueksi kouluissa.
* **PJ&sihteeriklubi** – koulujen vanhempaintoiminnan puheenjohtajalle ja sihteerille tai 2 muulle vanhemmalle per koulu, virallinen yhteistyöelin ja tiedotuskanava kaupungin ja koulujen vanhempien välillä, vanhempaintoiminnan ja vanhempien välistä kokemusten vaihtoa ja vaikuttamista, osallisuuden vahvistamista ja vertaistoimintaa – tule ideoimaan lisää
* **Vanhempainfoorumi-tapahtuma** – Jyväskylän koulujen perheiden yhteinen tapahtuma syksyisin
* **Kodin ja koulun yhteistyöfoorumi** Ruusupuistossa – yhteistyössä yliopiston kanssa, mukana myös kaupunki, foorumi-tapahtumat keväällä sekä syksyllä, hanke- ja tutkimusyhteistyötä
* **Suomen Vanhempainliitto** – toimimme yhdessä koko Suomessa lasten ja perheiden parhaaksi!

**Muistattehan ilmoittaa koulunne vanhempaintoiminnan yhteystiedot 2019**: [vanhempainfoorumi.jkl@gmail.com](mailto:vanhempainfoorumi.jkl@gmail.com) ja <https://urly.fi/12cC> (vanhempaintoiminta laajemmin)

Seuraa meitä[**nettisivuilla**](https://peda.net/jyvaskyla/vanhempainfoorumi) **/** tykkää meistä[**facebookissa**](https://www.facebook.com/jyvaskylanvanhempainfoorumiry/)ja tule mukaan toimintaan!

**Toimitaan kouluarjessa yhdessä!**

**Terveisin** Jyväskylän vanhempainfoorumi ry:n hallitus

Tuula Jormakka, toiminnanjohtaja (Mankolan yhtenäiskoulu) [tuula.jormakka@elisanet.fi](mailto:tuula.jormakka@elisanet.fi), 0400-644599

Kari Tanninen, puheenjohtaja (Mankolan yhtenäiskoulu)

Heli Lehtivuori, varapuheenjohtaja (Lohikosken koulu)

Sari Jaaranen, sihteeri (Tikkakosken yhtenäiskoulu)

Saana Lassila, rahastonhoitaja (Vaajakosken yhtenäiskoulu)